CELEX: 22006D0156
Language: sl
Date: 2006-12-08 00:00:00
Title: Sklep Skupnega odbora EGP št. 156/2006 z dne 8. decembra 2006 o spremembi Priloge XIV (Konkurenca) k Sporazumu EGP

29.3.2007   
            
            
               SL
            
            
               Uradni list Evropske unije
            
            
               L 89/31
            
         
      SKLEP SKUPNEGA ODBORA EGP
   št. 156/2006
   z dne 8. decembra 2006
   o spremembi Priloge XIV (Konkurenca) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIV k Sporazumu je bila spremenjena s Sklepom Skupnega odbora EGP št. 107/2005 z dne 8. julija 2005 (1).
            
         
               (2)
            
            
               Uredbo Komisije (ES) št. 1459/2006 z dne 28. septembra 2006 o uporabi člena 81(3) Pogodbe za nekatere kategorije sporazumov in usklajenih ravnanj glede posvetovanj o cenah prevoza potnikov za redne zračne prevoze in dodeljevanja časovnih blokov na letališčih (2) je treba vključiti v Sporazum.
            
         
               (3)
            
            
               Uredba (ES) št. 1459/2006 nadomešča Uredbo (EGS) št. 1617/93 (3), ki je prenehala veljati 30. junija 2005 in jo je zato treba črtati iz Sporazuma –
            
         SKLENIL:
   Člen 1
   Priloga XIV k Sporazumu se spremeni:
   
               1.
            
            
               Za točko 11d (Uredba Sveta (ES) št. 1419/2006) se vstavi naslednja točka:
               
                           „11e.
                        
                        
                           
                              32006 R 1459: Uredba Komisije (ES) št. 1459/2006 z dne 28. septembra 2006 o uporabi člena 81(3) Pogodbe za nekatere kategorije sporazumov in usklajenih ravnanj glede posvetovanj o cenah prevoza potnikov za redne zračne prevoze in dodeljevanja časovnih blokov na letališčih (UL L 272, 3.10.2006, str. 3).
                           Za namen tega sporazuma veljajo določbe Uredbe z naslednjo prilagoditvijo:
                           V členu 1(b) se besedilo ‚v Skupnosti ali med kraji v Skupnosti na eni strani in kraji v Švici, na Norveškem, Islandiji in v Lihtenštajnu na drugi‘ nadomesti z ‚na ozemlju pogodbenic ali med kraji na ozemlju pogodbenic na eni strani in kraji v Švici na drugi‘.“
                        
                     
         
               2.
            
            
               Besedilo točke 11b (Uredba Komisije (EGS) št. 1617/93) se črta.
            
         Člen 2
   Besedilo Uredbe (ES) št. 1459/2006 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 9. decembra 2006, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 8. decembra 2006
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 306, 24.11.2005, str. 45.
   
      (2)  UL L 272, 3.10.2006, str. 3.
   
      (3)  UL L 155, 26.6.1993, str. 18.
   
      (4)  Navedena ni nobena ustavna zahteva.